נויה מנדל

נויה מנדל (נולדה ב-9 באפריל 1969) היא סטנדאפיסטית, שחקנית, קומיקאית ובמאית ישראלית.

קורות חייה
נולדה בשם נויה שוסטר במושב גנות למשפחה דתית. בגיל 10 עברה לרמת גן, ולמדה בתיכון הרא"ה. החלה להופיע בגיל 14, עם מערכון שלימד אותה אביה יואל שוסטר, איתו היא הופיעה על במות רבות, כולל תחרות כישרונות של עיריית רמת גן.

בסיום לימודיה התגייסה לצה"ל ושירתה בגרעין נח"ל למושב אלוני הבשן שברמת הגולן. במסגרת השירות, שימשה כקומונרית בסניף בני עקיבא בחיפה.

לאחר השרות הצבאי, למדה תואר ראשון בתיאטרון קהילתי במסגרת החוג לתיאטרון באוניברסיטת תל אביב.

סטנדאפ
בלימודי תיאטרון בשנות ה-90, פגשה את נורית הדר (לימים הדר גלרון), והן הקימו את הצמד "נויה ונורית", הן העלו את המופע "בידור כהלכה", והיו הקומיקאיות הראשונות במגזר הדתי.

בשנת 1998 נויה החלה להופיע במועדון "דומינו גרוס" במרתון סטנדאפיסטים לצד אדיר מילר, עדי אשכנזי, אסי וגורי ועוד.

נויה יצאה במופעי סטנדאפ "החיים על פי נויה" "נויה בתופעה חיה" "נויה יוצאת מהכלים" "פרנויה".

ב-2014 יצאה בהצגת יחיד "אני בחופש תסתדרו לבד", בבימויו של גלעד אלפסי.

בטלוויזיה
ב-2001 גילמה את רובי בן שלום, יועצת בית הספר בסדרה "שחר" בהפקת טדי הפקות. באותה שנה השתתפה בעם ישראל LIVE, בהפקת טדי הפקות. בנוסף הופיעה בתפקידי אורח ב"שמש", הפיג'מות, חברות, נבסו ועוד.

חיים אישיים
מנדל גרושה (הייתה נשואה 17 שנה למפיק אלי מנדל), ולה ארבעה ילדים. מתגוררת באלקנה.

קישורים חיצוניים

  הערוץ של נויה מנדל באתר YouTube

הערות שוליים

קומיקאים יהודים ישראלים
בוגרות תיכון הרא"ה (רמת גן)
בוגרי תיכון הרא"ה (רמת גן)
חברי גרעיני נח"ל
בוגרות אוניברסיטת תל אביב: החוג לתיאטרון
בוגרי אוניברסיטת תל אביב: החוג לתיאטרון
סטנדאפיסטיות ישראליות
סטנדאפיסטים ישראלים
שחקניות קולנוע וטלוויזיה ישראליות
קומיקאיות ישראליות
קומיקאים ישראלים
אלקנה: אישים
מתנחלות
ישראליות שנולדו ב-1969
ישראלים שנולדו ב-1969